สัปดาห์นี้มีอะไร
ในสัปดาห์นี้มีงานสัมมนาเข้มข้นน่าสนใจหลายงาน ประเดิมด้วยวันจันทร์ที่ 19 พ.ย. เวลา 13.00 น.
17 พ.ย. 2555

โดย...ชัตน์วรี
ในสัปดาห์นี้มีงานสัมมนาเข้มข้นน่าสนใจหลายงาน ประเดิมด้วยวันจันทร์ที่ 19 พ.ย. เวลา 13.00 น. สถาบันวิจัยเพื่อการพัฒนาประเทศไทย (ทีดีอาร์ไอ) จัดโครงการเสวนาสาธารณะเศรษฐกิจแห่งวันพรุ่งนี้ Economy of Tomorrow ในหัวข้อ “สู่เศรษฐกิจไทย 2560 : โอกาสและความเสี่ยง” พร้อมทั้งวิเคราะห์นโยบายประชานิยมและความยั่งยืนทางเศรษฐกิจ จากกูรูนักเศรษฐศาสตร์ผู้นำความคิด อาทิ นายสมเกียรติ ตั้งกิจวานิชย์ นายสมชัย จิตสุชน รศ.ปัทมาวดี ซูซูกิ รศ.ชโยดม สรรพศรี และ น.ส.ดร.กิริฎา เภาพิจิตร จากธนาคารโลก ที่ทีดีอาร์ไอ
อังคารที่ 20 พ.ย. เวลา 08.00 น. สมาคมเศรษฐศาสตร์ธรรมศาสตร์ จัดสัมมนาทิศทางเศรษฐกิจประจำปี 2555 หัวข้อ “กลยุทธ์ธุรกิจไทยฝ่าภัยเศรษฐกิจโลก” โดยมีนายศุภวุฒิ สายเชื้อ ม.ร.ว.ปรีดิยาธร เทวกุล นายณรงค์ชัย อัครเศรณี นายวิชิต สุรพงษ์ชัย ฯลฯ ณ โรงแรมอิมพีเรียล ควีนส์ปาร์ค ร่วมเสวนา และวันที่ 21 พ.ย. เวลา 09.00 น. มีงานสัมมนา “สแกนความพร้อมไฟฟ้าไทยรับ AEC” ที่สมาคมผู้สื่อข่าวเศรษฐกิจ
ท้ายสัปดาห์วันที่ 2225 พ.ย. พลาดไม่ได้กับ 2 งานใหญ่ งาน “99 กษาปณ์แห่งองค์ราชัน คลังมรดกแห่งแผ่นดิน” ที่ศูนย์สิริกิติ์ และมหกรรมการลงทุนครบวงจรแห่งปี 2555 ที่ รอยัล พารากอน ฮอลล์